hu hu hu de hu hu de hu fr sk hu sv hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu es hu hu hu hu hu hu hu hu hu tr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
1015 Bp. Ostrom utca 16. 1149 Bp. Csömöri út 18.
Rendelőnk hétfőtől-péntekig 8:00 - 20:00 között érhető el!
Akupunktúrával a fájdalom ellen
Szakértő kezekben az akupunktúra hatékony fájdalomcsillapító módszer mozgásszervi panaszok esetében. Dr. Arnold Dénes Arnold MSc, a Fájdalomközpont sebésze, fájdalomspecialista és akupunktőr a módszer bizonyított hatásairól és az integratív megközelítés működéséről beszélt.
Ősi tudás – modern bizonyítékokkal
A hagyományos kínai orvoslás egyik alapvető ága az akupunktúra, amelynek alapját az “energiaáramlás rendszerének tana”, az ennek alapjául szolgáló “csatornák” (meridiánok) és a mechanikus ingerlés pontjai, azaz a szúráspontok, akupunktúrás pontok és az ún. triggerpontok felismerése adja. Az akupunktúrás tudásról már a 2600 éves Sárga Császár Belgyógyászati Könyve c. műben is lehetett olvasni, a működéséről szóló bizonyítékok pedig azóta is gyűlnek.
2001-ben például B. Pomeranz az akupunktúrás fájdalomcsillapítás hatékonyságának vizsgálatában arra a következtetésre jutott, hogy akut, laboratóriumi körülmények között indukált fájdalmat igazán jól csak akupunktúrás pontok ingerlésével tudtak jól csillapítani, máshol, azaz a nem-akupunktúrás pontok ingerlésével nem volt igazán mérhető fájdalomcsillapító hatás. Ez a megállapítás összhangban van azzal, hogy a hatóanyag nélküli, ún. placebo tabletták is csak az esetek 30 %-ában hoztak eredményt az akut fájdalom enyhítésében.
Klinikai kísérletek igazolják az akupunktúra hatását
Az akupunktúra fájdalomcsillapító hatásmechanizmusának kutatásában lezajlottak más meggyőző vizsgálatok is. Egy kontrollált, kettős-vak klinikai vizsgálatban például bizonyossá vált, hogy az endorfinnal ellentétes hatású naloxon gátolja az akupunktúrás fájdalomcsillapítást is. A vizsgálat során önként jelentkezőknél laboratóriumi úton fogfájást idéztek elő, amely után a résztvevők a Vastagbél-4 pont manuális ingerlésével akupunktúrás kezelést kaptak. Az egyik csoportnak – amelyben a résztvevők nem tudtak róla, hogy melyik csoporthoz tartoznak-, intravénás fiziológiás sóoldatot adtak, míg a másik csoportba tartozók intravénás naloxont kaptak. Az első csoportba tartozók fájdalma fél órán belül megszűnt, és a hatás 60 percnél tovább tartott. A naloxon csoportba tartozók fájdalma nem csökkent az akupunktúrás kezelés ellenére sem. Ugyanakkor a placebo csoport tagjainak placebo injekciót adtak, úgy állítva be azt, mint erős fájdalomcsillapító szert. Az ebbe tartozók semmiféle fájdalomcsökkenést nem tapasztaltak.
A mozgásszervi fájdalmak többféleképpen csökkenthetők
- Az igen gyakori, mozgásszerveket érintő fájdalmak kezelése sokszor nehéz feladat, különösen, ha erős fájdalomról, esetleg krónikus fájdalom szindrómáról van szó- ismerteti dr. Arnold Dénes Arnold MSc, a Budai Fájdalomközpont sebésze, fájdalomspecialista, akupunktőr. – Ezért nagyon körültekintőnek kell lennünk, amikor fájdalomcsillapító módszert keresünk. Az akupunktúra éppen azért lehet hatékony eszköz a kezünkben, mert remekül illeszkedik az integratív gyógyítás eszköztárába. Ez azt jelenti, hogy a klasszikus és igen hatékony eljárások – mint például a hialuronsavas- vagy orvosi kollagén-injekció, a lökéshullám kezelés, illetve a szakember irányításával végzett rendszeres, funkcionális gyógytorna - kiegészítőjeként is működik, de adott esetben önálló módszerként is megállhatja a helyét. A gyógyításnak éppen a módszerek sokfélesége miatt a leglényegesebb eleme a pontos diagnózis és a páciens panaszainak rendszerbe helyezése. Úgy is fogalmazhatnánk, hogy nem „csak” egy fájós hátat kell gyógyítani, hanem egy embert, akinek történetesen fáj a háta.
Forrás: Budai Fájdalomközpont (www.fajdalomkozpont.hu)
Dr. Arnold Dénes Arnold MSc
sebész, fájdalomspecialista, hialuronsav szakértő, neurálterápia-, akupunktúra-, HKO/TCM szakorvosa, minősített oktató
Hosszú ideje fennálló fájdalmak
Keleti és nyugati orvoslás ötvözése
Kollagen injekció és hialuronsav injekció szakértő
Kizárólag felnőtt ellátás (18 éves kor felett)
Kapcsolódó orvos válaszol bejegyzésünk
T.Doktor Úr! Cval küzdök, elviselhetetlen égető, maró, szurkáló, viszkető "rohamok" kínoznak. Lyricát szedtem egy hónapig, de a tünetek erősödtek, abbahagytam. 3 hete kaptam szteroid injekciót, a tünetek nagy része attól is megmaradt (bár lehet, hogy a Lyrica számlájára írható, hogy rosszabbul vagyok, mint kezelés előtt). Akupunktúrára járok, ami ideig-óráig segít, de nagyon szeretnék hosszabb távú, esetleg végleges megoldást. Válaszát előre is köszönöm!
Az alagút - szindróma miatt Ön a leírtak alapján egy ún. összetett konzervatív kezelésben részesül jelenleg.
Ha ezekre - a levele alapjan nem javul az állapota - javaslom keressen fel Orthopaed szakorvost / kézsebészt konzultáció , és esetleges műtéti megoldás céljából .
DR. ARNOLD Dénes ARNOLD MSc.
Dr. Arnold Dénes Arnold MSc
A doktor úr profizmusa, empátiája. Gerinc problámákkal küzdő embereknek biztosan szívből fogom ajánlani.
Dr. Arnold Dénes Arnold MSc
sebész, fájdalomspecialista, hialuronsav szakértő, neurálterápia-, akupunktúra-, HKO/TCM szakorvosa, minősített oktató
Visszalépés az előző oldalra...
Ez a weboldal sütiket (cookie) használ a látogatói élmény javítása érdekében, releváns hirdetések jelenítése, küldése miatt és az oldal forgalmának elemzése céljából. A sütik az Ön böngészojében tárolódnak, segítségükkel tudunk személyre szabott szolgáltatásokat nyújtani. A sütik beállítását Ön bármikor módosíthatja. Az Uniós jogszabályok értemében, kérjük, hogy az ELFOGADOM gombra kattintva engedélyezze a sütik használatát vagy zárja be az oldalt.
Kérjük mielőtt felteszi kérdését, olvassa el az eddig feltett kérdéseket, és az azokra adott válaszokat ITT.
Hozzájárulok az üzenet megjelenéséhez
Az oldalon feltüntetett árak az ÁFÁ-t tartalmazzák!
Copyright © 2022 • FájdalomKözpont
Tájékoztatjuk tisztelt pácienseinket, hogy a hatályban lévő jogszabályok szerint rendelőinkben továbbra is kötelező a maszk használata mind az ott dolgozók, mind pedig a hozzánk érkező betegek és kísérőik számára. Kérjük szíves megértésüket és az előírás betartását!